b'\n_START_ARTICLE_\nAustrijos kult\xc5\xabra\n_START_PARAGRAPH_\nAustrijos kult\xc5\xabra labai \xc4\xaftakinga savo praeities ir dabariniams kaimynams: Italijai, Lenkijai, Vokietijai, Vengrijai ir Bohemijai.\n_START_SECTION_\nMuzika\n_START_PARAGRAPH_\nPopuliariausi Austrijos kompozitoriai yra Volfgangas Amad\xc4\x97jus Mocartas \xe2\x80\x93 vienas \xc5\xbeymiausi\xc5\xb3 ir \xc4\xaftakingiausi\xc5\xb3 klasicistin\xc4\x97s muzikos kompozitori\xc5\xb3, Liudvikas van Bethovenas - vokie\xc4\x8di\xc5\xb3-austr\xc5\xb3 klasicizmo ir romantizmo kompozitorius bei Johanas \xc5\xa0trausas jaunesnysis para\xc5\xa1\xc4\x99s \xc5\xbeym\xc5\xb3j\xc4\xaf vals\xc4\x85 "\xc5\xbdydrasis Dunojus".\n_START_SECTION_\nLiterat\xc5\xabra\n_START_PARAGRAPH_\nAustrija visada buvo ger\xc5\xb3 poet\xc5\xb3, ra\xc5\xa1ytoj\xc5\xb3 ir ra\xc5\xa1ytoj\xc5\xb3-romantist\xc5\xb3 \xc5\xa1alis. Ji buvo romanist\xc5\xb3 Arturo \xc5\xa0nicerlio, Stefano Cveigo, Tomo Bernhardo, Roberto Musilio, poet\xc5\xb3 Georgo Traklio, Franco Verfelio, Franco Grilparcerio, Rainerio Marijos Rilk\xc4\x97s, Adalberto \xc5\xa0tifterio namais. \xc5\xbdymiausi \xc5\xa1iuolaikiniai Austrijos dramaturgai ir romanistai yra Elfida Jelinek ir Piteris Handk\xc4\x97.\n_START_SECTION_\nArchitekt\xc5\xabra\n_START_PARAGRAPH_\nAustrija \xc5\xbeymi savo pilimis, r\xc5\xabmais ir kapin\xc4\x97mis. Populiariausios Austrijos pilys yra Hohenzalcburgo, Hohenverfeno, Lichten\xc5\xa1teino ir Artsteteno. Daugelis Austrijos pili\xc5\xb3 buvo pastatytos Habsburg\xc5\xb3 vie\xc5\xa1patavimo laikais._NEWLINE_Zalcburgo senamiestis buvo \xc4\xaftrauktas \xc4\xaf Pasaulio paveldo s\xc4\x85ra\xc5\xa1\xc4\x85 1996 m. Po trej\xc5\xb3 met\xc5\xb3 Graco senamiestis pasek\xc4\x97 Zalcburgo p\xc4\x97domis. Galiausiai 2001 m. Vienos senamiestis buvo \xc4\xaftrauktas \xc4\xaf Pasaulio paveldo s\xc4\x85ra\xc5\xa1\xc4\x85.\n_START_SECTION_\nMaistas\n_START_PARAGRAPH_\nAustrijos virtuv\xc4\x97, kuri da\xc5\xbenai neteisingai lyginama su Vienos virtuve, yra kilusi nuo Austrijos-Vengrijos imperijos virtuv\xc4\x97s. Austrijos virtuv\xc4\x97je gausu skolini\xc5\xb3 i\xc5\xa1 Vengri\xc5\xa1kos, \xc4\x8ceki\xc5\xa1kos, \xc5\xbdydi\xc5\xa1kos ir Itali\xc5\xa1kos virtuvi\xc5\xb3. Gulia\xc5\xa1as yra vienas i\xc5\xa1 pavyzd\xc5\xbei\xc5\xb3. Austrijos virtuv\xc4\x97 pasaulyje \xc5\xbeinoma d\xc4\x97l savo sausaini\xc5\xb3 ir saldaini\xc5\xb3._NEWLINE_Kiekviena Austrijos apskritis turi savo speciali\xc5\xb3 produkt\xc5\xb3, patiekal\xc5\xb3: \xc5\xbdemutin\xc4\x97je Austrijoje yra aguonos, \xc5\xa0tirijoje - moli\xc5\xabgas, Karintijos e\xc5\xbeeruose gausu \xc5\xbeuvies, Auk\xc5\xa1tutin\xc4\x97je Austrijoje - virtiniai, Zalcburge Zalcburgieti\xc5\xa1ka sufl\xc4\x97, Tirolis turi tirolieti\xc5\xa1k\xc4\x85 bekon\xc4\x85, Forarlberge populiar\xc5\xabs patiekalai i\xc5\xa1 s\xc5\xabrio.\n_START_SECTION_\nReligija\n_START_PARAGRAPH_\n73.6% Austrijos gyventoj\xc5\xb3 yra Romos Katalikai, i\xc5\xa1 kuri\xc5\xb3 4.7% laiko save Protestantais. 400 000 austr\xc5\xb3 yra Musulmonai, apie 180 000 yra Sta\xc4\x8diatikiai ir apie 7 300 yra \xc5\xbdydai. Prie\xc5\xa1 holokaust\xc4\x85, Austrijoje gyveno apie 200 000 \xc5\xbdyd\xc5\xb3._NEWLINE_Apie 12% austr\xc5\xb3 yra ateistai.'